stanford-oval/wikipedia huggingface dataset:
אות גרונית

בעברית, אותיות גרוניות הן האותיות אהח"ע – ארבע האותיות המייצגות את העיצורים שמוצאם מן הגרון (בהבחנה מקבוצות העיצורים בומ"ף, גיכ"ק, דטלנ"ת, זסשר"ץ). יש המחשיבים גם את האות ר כגרונית, ומכאן גם אהחע"ר או הָאָח רֵ"עַ.
כללי דקדוק מיוחדים

לאותיות גרוניות כללי דקדוק מיוחדים:
האותיות הגרוניות (אהח"ע) הן היחידות המנוקדת בחטף (במקום בשווא נע), אם כי יש מספר מקרים יוצאי־דופן לאות שאינה גרונית שנוקדה בתנ"ך בחטף.
האותיות הגרוניות (אהחע"ר) אינן מקבלות דגש.
בצורתה היסודית מנוקדת ה"א הידיעה בפתח ובעיצור שאחריה מופיע דגש. כאשר העיצור התוכף הוא אחד מן העיצורים א, ה, ח, ע, ר שאינם מקבלים דגש חזק, לא מופיע הדגש, ובמקום זאת משתנה במקרים מסוימים תנועת ה"א הידיעה:
לפני האותיות: א', ר' - בקמץ (הָאִיש);
לפני האות: ע' - בסגול, כאשר האות ע' מנוקדת בקמץ גדול ואינה מוטעמת (הֶעָרִים, הֶעָרוּץ), ואחרת בקמץ (הָעִיר, הָעָם, הָעָרְמָה - בדוגמה השנייה ע' מוטעמת, בדוגמה השלישית היא מנוקדת בקמץ קטן);
לפני האות: ה' - בסגול, כאשר האות ה' מנוקדת בקמץ גדול ואינה מוטעמת (הֶהָרִים), ואחרת בפתח (הַהוּא);
לפני האות: ח' - בסגול, כאשר האות ח' מנוקדת בקמץ גדול (הֶחָכָם, הֶחָם) או בחטף־קמץ (הֶחֳדָשִים), ואחרת בפתח (הַחוּט, הַחָכְמָה - קמץ קטן).
הגייה

מרבית דוברי העברית בימינו אינם מקפידים על הגייה גרונית של האותיות הגרוניות, כך שהאות עי"ן, למשל, נשמעת כמו האות אל"ף, וכך בשיר "אני רואה אותה בדרך לגימנסיה" מופיעות השורות "האם כבר מישהו ידע / את המלכה של האוגדה?", שבהן נחרזת האות עי"ן עם האות ה"א, חריזה שלא תתקיים בהגייה גרונית של עי"ן.
החוקרים חלוקים בשאלה עד כמה הגו בעבר את האותיות הגרוניות. ממגילות מדבר יהודה ניכר שלא הבדילו בין אותיות גרוניות. בברייתא המופיעה בירושלמי ובבבלי נאמר: "אין מעבירין לפני התיבה לא חיפנין ולא בישנין ולא טיבעונין מפני שהן עושין היהין חיתין ועיינין אאין". בתלמוד הבבלי מופיעה אגדתא המייחסת אי ידיעת הגיית הגרוניות בסתם לתושבי הגליל. פרופ' פאול קאלה טען על סמך קטעי מקרא בגניזה שבהם לא נתנקדו האותיות הגרוניות, שבימי בעלי המסורה האותיות הגרוניות כלל לא נהגו ושניקוד האותיות הגרוניות על ידי בעלי המסורה הוא חידוש בהשפעת הערבית. לעומת זאת, טוען יחזקאל קוטשר, בין השאר על סמך השתמרות שמות מקומות בגליל עם אותיותיהם הגרוניות, שבימי הכיבוש הערבי של ארץ ישראל הגו תושבי הגליל את האותיות הגרוניות. קוטשר טוען שהיהודים שידעו לבטא את האותיות הגרוניות נמנעו מלעשות זאת בפני היוונים, כיוון שהדבר נחשב ל"לא תרבותי" וזו הסיבה לכך שבחלק מהמקורות נראה שלא הקפידו על שימוש בגרוניות. לטענתו, מגילות מדבר יהודה נכתבו על ידי יהודים שחיו באזור שבו הייתה השפעה נוכרית שבגללה הם איבדו את ההגייה של האותיות הגרוניות, והן אינן מייצגות את כלל הציבור בארץ ישראל.
הערות שוליים

1 2  יחזקאל קוטשר, מגילות ים המלח ומחקר הניבים העבריים, הארץ, 25 באפריל 1952
↑  תלמוד ירושלמי, מסכת ברכות,  פרק ב', הלכה ד'
↑  תלמוד בבלי, מסכת עירובין, דף נ"ג, עמוד ב'
איתן טייב

איתן טייב (נולד ב-4 באפריל 1971) הוא פוליטיקאי וכדורגלן עבר ישראלי ששיחק בעמדת הבלם. זכור בעיקר בגלל חלקו במשחק השרוכים, אשר זכה לכינוי כאשר טייב קשר את שרוכיו במהלך שהוביל לשער הניצחון של בית"ר ירושלים.
קריירה

טייב גדל במחלקת הנוער של הפועל בית שאן ובגיל 18 הצטרף לקבוצה הבוגרת. טייב היה שותף לעליה של המועדון לליגה הראשונה ואף נבחר לשחקן העונה בליגה הארצית. בקיץ 1994 חתם במכבי נתניה במדיה שיחק 15 משחקים. בסיום העונה, נתניה ירדה לליגה השנייה וטייב חזר לבית שאן.
ב-27 באפריל 1996 הבקיע את שער הבכורה שלו בליגה הראשונה בדקה ה-90 בתיקו 2-2 נגד בית"ר ירושלים. בעונת 1997/1998 רשם טייב את עונת השיא שלו מבחינת מספרים כאשר הבקיע 8 שערים מעמדת הבלם. בעקבות זאת טייב משך את תשומת ליבן של הקבוצות הגדולות בליגה. אולם ב-2 במאי 1998 התקיים משחק ליגה נגד בית"ר ירושלים בו ניצחה בית"ר 2-3. המוני טענות כנגד מכירת המשחק עלו נגד שחקני בית שאן בכלל בטענה שנתנו לבית"ר להגיע למצבים וכנגד טייב בפרט בגלל העובדה שקשר את שרוכיו במהלך שהוביל לשער של בית"ר. דבר זה אף נתן למשחק את השם משחק השרוכים. לטענתו, פרשת השרוכים מנעה ממנו להתקדם לקבוצה גדולה יותר.
בקיץ 2002 חתם במכבי אחי נצרת ובסיום העונה פרש מכדורגל.
פוליטיקה

במשך שנים שימש כעוזרו של ראש עיריית בית שאן ז'קי לוי, ובהמשך עוזרו של ראש עיריית נצרת, עלי סלאם.
באוגוסט 2021 הודיע על כוונתו להתמודד נגד לוי לראשות העיר.
בבחירות המוניציפליות 2024, התמודד על ראשות העיר והגיע למקום שלישי עם פחות מ-14% מהקולות אחרי נועם ג'ומעה וז'קי לוי. למועצת העיר נבחר עם מנדט אחד והפך להיות חבר מועצת עיריית בית שאן.
חיים אישיים

טייב נשוי לאסנת, מאמנת כושר ולזוג 3 ילדים. הם מתגוררים בבית שאן.
הערות שוליים

↑  יגאל גולדשטיין, ‏איתן טייב יתמודד לראשות עיריית בית שאן, באתר ערוץ הספורט, 1 בנובמבר 2021
↑  פחות מ-14 אחוזים: טייב לא נבחר בבית שאן, באתר ערוץ הספורט, 28 בפברואר 2024
איגוד תעשיית ההקלטות השווייצרי

| --- | --- |
 תחום:  תעשיית המוזיקה 
 מדינה:  שווייץ 
 מטה הארגון:  ציריך 
 www.ifpi.ch
 
איגוד תעשיית ההקלטות השווייצרי (IFPI Schweiz או IFPI Switzerland) הוא הארגון המרכזי המייצג את ענף ההקלטות של שווייץ מאז שנות ה-30 של המאה ה-20. האיגוד חבר בפדרציה הבין-לאומית לתעשייה הפונוגרפית.
אישורי הסמכה להקלטת מוזיקה

האיגוד אחראי על הענקת אישורי הסמכה להקלטת מוזיקה בשווייץ מאז 1989. להלן ספי אישורי ההסמכה לפי תאריך.
| סוג הסמכה | עד 31 בדצמבר 2000 | עד 31 בדצמבר 2005 | עד 31 בדצמבר 2012 | מאז 1 בינואר 2013 |
| --- | --- | --- | --- | --- |
|  זהב | 25,000 | 20,000 | 15,000 | 10,000 |
|  פלטינה | 50,000 | 40,000 | 30,000 | 20,000 |
|  פלטניה ×2 | 100,000 | 80,000 | 60,000 | 40,000 |
| סוג הסמכה | עד 31 בדצמבר 2000 | עד 31 בדצמבר 2005 | עד 31 בדצמבר 2016 | עד 30 ביוני 2023 | מאז 1 ביולי 2023 |
| --- | --- | --- | --- | --- | --- |
|  זהב | 25,000 | 20,000 | 15,000 | 10,000 | 15,000 |
|  פלטינה | 50,000 | 40,000 | 30,000 | 20,000 | 30,000 |
|  פלטניה ×2 | 100,000 | 80,000 | 60,000 | 40,000 | 60,000 |
| סוג הסמכה | יחידות |
| --- | --- |
 זהב: 3,000
 פלטינה: 6,000
 פלטניה ×2: 12,000
| סוג הסמכה | 2007 עד 2012 | מאז 1 בינואר 2013 ⁠ |
| --- | --- | --- |
|  זהב | 10,000 | 7,500 |
|  פלטינה | 20,000 | 15,000 |
|  פלטניה ×2 | 40,000 | 30,000 |
הערות שוליים

↑  Gold & Platin, IFPI Schweiz (בגרמנית) (ארכיון)
| --- | --- |
בקרת זהויות :  GND: 1086151526  VIAF: 1756145857043722921180   WorldCat (עם VIAF): 1756145857043722921180
איגוד תעשיית ההקלטות הרומני

| --- | --- |

 מדינה:  רומניה 
 מטה הארגון:  בוקרשט 
 תקופת הפעילות:  1996–הווה (כ־28 שנים) 
 upfr.ro
 
איגוד תעשיית ההקלטות הרומני (ברומנית: Uniunea Producătorilor de Fonograme din România; בראשי תיבות: UPFR) הוא ארגון ללא כוונת רווח, המייצג את תעשיית ההקלטות ברומניה. האיגוד אחראי על מדידת מספר המכירות הפיזיות והדיגיטליות של תקליטים ברומניה, ומרכיב מצעד פזמונים שבועי. תרשים האלבומים הרומניים מתעדכן גם הוא מדי שבוע, אך הוא מעולם לא מתפרסם באופן מלא.
האיגוד גם אחראי על הענקת דרגות הוקרה לאמנים על הישגים במכירות אלבומים ברומניה. מהנמוך ביותר לגבוה ביותר, דרגות ההסמכה שהוענקו לאורך השנים הם: זהב (נע בין 2,000 יחידות שנמכרו לבין 100,000 יחידות שנמכרו), זהב כפול, פלטינה (נע בין 10,000 יחידות שנמכרו לבין 250,000 יחידות שנמכרו), פלטינה כפולה (100,000 יחידות שנמכרו), פלטינה משולשת, פלטינה מרובעת, יהלום (60,000 יחידות שנמכרו) ויהלום משולש (150,000 יחידות שנמכרו).
האיגוד חבר בפדרציה הבינלאומית לתעשייה הפונוגרפית.
בראש האיגוד, עומדת עדינה סקריוסטאנו.
ראו גם

הפדרציה הבינלאומית לתעשייה הפונוגרפית
רשימת שוקי המוזיקה המוקלטים הגדולים ביותר
הערות שוליים

↑  UPFR, Cine suntem?, UPFR, ‏2020-05-19 (ב־) (ארכיון)
↑  UPFR, Management și structură, UPFR, ‏2017-09-07 (ב־)
אגונג

| --- | --- |

הר אגונג ב-1989
 מידע כללי
 סוג הר:  הר געש שכבתי
 גובה:  3,031 מטרים
 מדינה:  אינדונזיה 
 מיקום:  באלי אינדונזיה
 מספר הר געש:  264020
 התפרצות אחרונה:  21 בנובמבר 2017
 מסלול ההעפלה הקל:  שביל רגלי
 קואורדינטות:  8°20′27″S 115°30′12″E﻿ / ﻿8.340833°S 115.503333°E﻿ / -8.340833; 115.503333
  (למפת אינדונזיה מוגדלת) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פאגונג(למפת אינדונזיה רגילה) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פאגונג
 
מקדש בסאקי על רקע פסגת הר אגונג
התפרצות נובמבר 2017
אגונג (באינדונזית: Gunung Agung) הוא הר געש שכבתי פעיל באי באלי באינדונזיה, השוכן דרומית-מערבית להר הגעש באטור. הר הגעש הוא הנקודה הגבוהה ביותר באי, 3,031 מטרים מעל פני הים, והוא משפיע על האקלים המקומי, בייחוד על דפוס הגשמים. מפסגתו אפשר לראות את פסגת הר הגעש רינג'אני (Gunung Rinjani) על האי לומבוק, אם כי בדרך כלל שתי הפסגות מכוסות בעננים. ממרחק יש להר צורה חרוטית מושלמת.
הר אגונג התפרץ בשנים 1963–1964 מתוך לוע הר געש גדול ועמוק מאוד, הפולט מדי פעם עשן ואפר. בהתפרצות זו נהרגו קרוב ל-1,500 תושבים. ההר התפרץ שוב בנובמבר 2017, אחרי שפונו מסביבתו כ-140,000 תושבים.
תיאור

הר הגעש השכבתי אגונג, ההר הגבוה והקדוש ביותר בבאלי, שוכן במזרח האי והוא תוואי הנוף הבולט ביותר בחלק זה של האי. להר, שפירוש שמו "החשוב ביותר", יש צורה חרוטית כמעט מושלמת והוא בנוי מסלע אנדזיט. הוא מתנשא מעל הקלדרה של הר הגעש באטור השכן, ומדרונותיו הצפוניים והדרומיים מגיעים עד לחוף האי. בפסגה בגובה 3,031 מטרים יש לוע שקירותיו תלולים. רוחבו 500 מטרים ועומקו 200 מטרים. על המדרון הדרום-מערבי יש לוע טפיל המכונה פאוון (Pawon).
הר אגונג במיתולוגיה המקומית

הר אגונג נחשב הר קדוש עוד בטרם חדרה דת ההינדואיזם לאי. על המדרון הדרום-מערבי בגובה 900 מטרים מעל פני הים היה מקדש שבו סגדו להר ולאבות הקדמונים. מאוחר יותר עבר המקדש לידי בני דת ההינדו ובמקום נבנה מקדש בסאקי (Pura Besakih), המקדש החשוב ביותר בבאלי.
תושבי באלי מאמינים שהר אגונג הוא העתק של הר מרו, שבמיתולוגיה ההינדואית נחשב למרכז היקום. אגדה אחת מספרת שההר הוא חלק מהר מרו שהובא לבאלי על ידי התושבים הראשונים בני דת ההינדואיזם. הפולחן בהר מערב את הסגידה לשיווה, בייחוד בדמותו כאל השמש סוריה, יחד עם פולחן האבות הקדמונים. מקדש בסאקי כולל כמה מזבחות, מקדשים קטנים ופסלים יקרי ערך. בטקסים הדתיים מטפסים על ההר על מנת לאגור מים קדושים בכפות דקלים, שבהם אחר-כך מרטיבים את עולי הרגל.
התפרצויות

מרבית הגעשיות באינדונזיה נובעת מקשת סונדה – קשת איים שנוצרה באזור הפחתה בו חודר הלוח האוסטרלי אל מתחת ללוח סונדה. קשת זו תחומה מצדה הצפון-צפון-מערבי על ידי איי אנדמן – שרשרת של איים געשיים ממקור בזלתי, וממזרח על ידי קשת בנדה – שאף היא נוצרה כתוצאה מהפחתה.
אגונג הוא אחד מ-129 הרי הגעש הפעילים של אינדונזיה, חלק מטבעת האש, אזור המקיף את האוקיינוס השקט וכולל כמה מהרי הגעש הפעילים ביותר על פני כדור הארץ.
התפרצויות > התפרצויות היסטוריות

מידע היסטורי קיים רק לגבי ההתפרצויות החל מהמאה ה-19. ב-1808 הייתה התפרצות שמדד התפרצות געשית המשוער שלה היה 2. התפרצות דומה הייתה ככל הנראה ב-16 במרץ 1821. ב-1843 הייתה התפרצות בעוצמה 5, אבל היא הייתה מוגבלת לאזור הלוע.
התפרצויות > ההתפרצות של 1963–1964

ההתפרצות של 1963–1964 הייתה ההתפרצות הגעשית העזה ביותר באינדונזיה מאז ההתפרצות של קרקטואה ב-1883. היא החלה ב-18 בפברואר 1863 כסדרה של התפוצצויות קטנות בלוע. כמה ימים אחר-כך היה קילוח לבה מהלוע כלפי צפון, שאורכו הגיע ל-7.5 קילומטרים. באותו זמן היה גם זרם פירוקלסטי על המדרון הצפוני. ב-17 במרץ הייתה התפרצות עזה שבמהלך התרומם עמוד התפרצות לגובה שבין 19 ל-26 קילומטרים. אפר געשי התפזר בעיקר למערב ולצפון-מערב, ואף הורגש בג'קרטה, קצת פחות מ-1,000 קילומטרים מההר. זרמים פירוקלסטיים באורך של עד 14 קילומטרים זרמו על המדרונות הדרומיים והדרום-מזרחיים. מרבית ההרוגים היו ביום זה. כיוון שההתפרצות חלה בעונת הגשמים בבאלי נוצרו גם זרמי בוץ קרים וחמים המכונים להאר שחלקם הגיעו עד החוף. התפרצות שנייה, חלשה יותר שהתרחשה ב-16 במאי גרמה לעמוד התפרצות בגובה 20 קילומטרים ולהרוגים נוספים. ב-18 במאי התמוטטו מרבית המבנים במקדש בסאקי עקב רעידת אדמה, כבר לפני כן נשרו טיפות לפילי על האתר. בין מאי 1963 וינואר 1964 התרחשו עוד כמה התפרצויות חלשות יותר. הגשמים שהחלו בנובמבר שטפו את המשקעים מהזרמים הפירוקלסטיים תוך יצירת להארים נוספים. ספינת משא האמריקנית USAT Liberty, שהוטבעה על ידי צוללת יפנית ב-1942 והייתה שקועה בעומק 30 מטרים מתחת לפני הים נדחפה מהים על החוף של טולמבן (Tulamben), בצפון האי.
בסך הכל נהרגו בהתפרצות 1,488 תושבים ו-624 נפצעו ו-540 קילומטרים של קרקע חקלאית, 185 קילומטרים רבועים של יערות וכפרים רבים נהרסו בהתפרצויות.
הגוף הממשלתי "הסקר הוולקנולוגי של אינדונזיה" האחראי על מעקב אחרי התפרצויות, קרא להתפנות מהאזור של אגונג ב-13 במרץ. לדברי הוולקנולוגים יישם הממשל המקומי של האי בחוסר רצון את ההמלצה. רבים מהתושבים לא עזבו את האזור המסוכן משום של-17 במרץ תוכננו טקסים דתיים חשובים. סיבה נוספת למספר הגדול של ההרוגים הייתה התקופה הארוכה מאוד מאז הייתה התפרצות געשית בבאלי, שגרמה לתושבים לחוסר מודעות לסכנות הצפויות.
בהתפרצות הגעשית נפלטו כ-7 מיליון של גופרית דו-חמצנית לסטרטוספירה שהתפזרו בעיקר מעל לחצי הכדור הדרומי בהשפעת הרוחות ונתגלו גם באוסטרליה. על פי הערכות מאוחרות יותר הטמפרטורה הממוצעת בטרופוספירה ירדה ב-0.5°C, בעוד שהטמפרטורה בסטרטוספירה עלתה בכמה מעלות. על בסיס המידע שהתקבל פותח מודל האקלים הראשון ששימש לתיאור ההשפעה של התפרצויות געשיות על הטמפרטורה.
התפרצויות > פעילות געשית בסוף 2017

בסוף ספטמבר 2017 דיווחו השלטונות בבאלי על פעילות סייסמית מוגברת בהר הגעש. על פי דיווחים בעיתונות הבינלאומית פינו 10,000 תושבים את האזור סביב הר הגעש לאחר שרמת הסיכון להתפרצות קרובה הועלתה כמה פעמים במהלך השבוע. בהמשך הוכרז שטח בקוטר 12 קילומטרים סביב ההר כאזור אסור ופונו ממנו מעל ל-120,000 תושבים. באוקטובר 2017 פחתה הפעילות הסייסמית והשלטונות הפחיתו את רמת הסיכון להתפרצות ב-29 באוקטובר.
ההר התפרץ ב-21 בנובמבר 2017, אחרי שפונו כ-140,000 תושבים מסביבתו. עמוד התפרצות של אפר געשי הגיע לגובה של 3,800 מטרים מעל פני הים.
ב-25 בנובמבר החלה התפרצות מאגמתית. עמוד ההתפרצות הגיע לגובה שבין 1.5 ל-4 קילומטרים מעל ללוע ההר, כשהוא נסחף דרומה וממטיר על הסביבה אפר געשי כהה. עקב כך ביטלו כמה חברות תעופה טיסות לאוסטרליה וניו זילנד. בלילה אפשר היה להבחין בזוהר כתום מלוע ההר, מה שהעיד על פליטה של מאגמה טרייה. ב-26 בנובמבר 2017 התחוללה התפרצות נוספת, השנייה בתוך שבוע. שדה התעופה הבינלאומי של באלי נסגר ב-26 בנובמבר 2017, ותיירים רבים נאלצו להישאר באי. ממחוז סלאט דרומית להר הגעש הגיעו דיווחים על להארים. השירות המטאורולוגי של אוסטרליה דיווח ב-27 בנובמבר שאפר געשי מההתפרצות נתגלה בגובה של 30,00 רגל (9,144 מטרים).
טיפוס על ההר

אל פסגת ההר מובילים שני שבילים. הראשון מוביל ממקדש בסאקי לפסגה המערבית הגבוהה יותר ומתחיל בערך בגובה 1,100 מטרים. השביל השני, שהעלייה בו אורכת כ-5 שעות מוביל לפסגה הדרומית ומתחיל ממקדש פאסר אגונג (Pura Pasar Agung) סמוך לסלאט (Selat), מנקודה גבוהה יותר מהשביל הראשון. בין שני השבילים, המערבי והדרומי קיים שביל מחבר שאפשר להשתמש בו רק בעונה היבשה.
אפשר לשכור מורי דרך בשני השבילים, אם כי אפשר לטפס גם בלי מורה דרך. הטיפוס ממקדש בסאקי קשה למדי. לעיתים הוא מבוצע ללא הפסקה, כשמקובל להתחיל אותו ב-10 בלילה על מנת לצפות בזריחה מהפסגה, או שלנים במחנה זמני כשלושת רבעי הדרך לפסגה. הטיפוס ממקדש פאסר אגונג מתחיל סביב 2:30 לפנות בוקר על מנת לצפות בזריחה.
הטיפוס על אגונג קשה יותר מהטיפוס על הר באטור הפופולרי ביותר בבאלי. הטיפוס אינו דורש שימוש בחבלים והוא לא גבוה דיו על מנת לגרום למחלת גבהים, אבל חוסר זהירות יכול לגרום וגרם למוות. תנאי מזג האוויר יכולים להשתנות במהירות וחייבים לשאת ביגוד חם וחסין למים. רצוי מאוד להגיע לפסגה עם שחר משום שעננים מכסים את הפסגה החל משעה 9 בבוקר. אין מקורות מים זמינים לאורך המסלול.
על מנת להתחיל את הטיפוס בשביל מקדש בסאקי יש לטפס במעלה מכלול המקדשים ואז להמשיך בנתיב הנמשך כלפי מעלה על הר דורבן צר, ואז להמשיך דרך ג'ונגל ויער פתוח רוב הדרך.
אין כמעט סכנה ללכת לאיבוד עד שהנתיב מתפצל לקראת הפסגה. אז הנתיב הנכון מבצע עיקול אחורה. מטפסים רבים מחמיצים פניה זו וממשיכים במעלה עמק קטן, שהיציאה ממנו קשה.
הערות שוליים

↑  כך לפי Mountains Of The Indonesian Archipelago וגם לפי "Gunung Agung, Indonesia". מקורות אחרים דוגמת Global Volcanism Program מציינים גובה של 3,141 מטרים.
1 2  אתר Global Volcanism Program
↑  Adrian Vickers, Bali: A Paradise Created
↑  Volcanoes of Indonesia: Highlights
↑  Bali on high alert after tremors around Mount Agung volcano
↑  Thousands leave their houses as Mount Agung volcano erupts
↑  "Volcano Observatory Notice For Aviation: Agung 20171121/0939Z". MAGMA Indonesia. אורכב מ-המקור ב-2018-06-30. נבדק ב-2017-12-01.
↑  ‘Get out now’ 100,000 people told as Bali volcano continues to spew ash
↑  Mount Agung eruption: Bali airport closed, flights cancelled
↑  http://media.bom.gov.au/releases/398/volcanic-ash-update-for-mount-agung Volcanic ash update for Mount Agung]
1 2  Climbing Gunung Agung
תבליט של חלקו המזרחי של האי באלי במבט מצפון (כלומר המזרח בצד שמאל של התבליט). הר אגונג הוא החרוט הגבוה בשמאל לתמונה, בעוד שאת מרבית התבליט תופסת הקלדרה הענקית של הר באטור שהתפרץ לפני כ-30,000 שנים
מבט מפסגת ההר
איגוד תעשיית ההקלטות הרוסי

| --- | --- |
 תחום:  תעשיית המוזיקה 
 מדינה:  רוסיה 
 מטה הארגון:  מוסקבה 
 תקופת הפעילות:  2011–הווה (כ־13 שנים) 
 nfmi.ru
 
איגוד תעשיית ההקלטות הרוסי (ברוסית: Национальная Федерация Музыкальной Индустрии; מוכר בראשי התיבות NFPF ו-NFMI) הוא הארגון המרכזי המייצג את ענף ההקלטות של רוסיה שפועל מאז 2011. האיגוד היה חבר בפדרציה הבין-לאומית לתעשייה הפונוגרפית.
אישורי הסמכה להקלטת מוזיקה

האיגוד היה אחראי על הענקת אישורי הסמכה להקלטת מוזיקה ברוסיה עד לפברואר 2018, אז הועברה הסמכות לאינטרמדיה. להלן ספי ההסמכה לפי תאריך.
| סוג הסמכה | עד 31 במאי 2009 | עד 30 ביוני 2012 | מאז 1 ביולי 2012 |
| --- | --- | --- | --- |
|  זהב | 100,000 | 50,000 | 25,000 |
|  פלטינה | 300,000 | 100,000 | 50,000 |
|  פלטניה ×2 | 600,000 | 200,000 | 100,000 |
|  יהלום | — | 300,000 | — |
| סוג הסמכה | עד 31 בדצמבר 2002 | 1 בינואר 2003 – 30 ביוני 2012 | מאז 1 ביולי 2012 |
| --- | --- | --- | --- |
|  זהב | 25,000 | 10,000 | 5,000 |
|  פלטינה | 75,000 | 20,000 | 10,000 |
|  פלטניה ×2 | 150,000 | 40,000 | 20,000 |
|  יהלום | — | 60,000 | — |
| סוג הסמכה | סף ההסמכה |
| --- | --- |
 זהב: 25,000
 פלטינה: 50,000
 פלטניה ×2: 100,000
| סוג הסמכה | סף ההסמכה |
| --- | --- |
 זהב: 100,000
 פלטינה: 200,000
 פלטניה ×2: 400,000
הערות שוליים

1 2 3 4 5 6 7  Certification Award Levels (ארכיון)
1 2  International Certification Award levels – 2012 (ארכיון)
↑  «ЗОЛОТО» И «ПЛАТИНА» / International 2003 (ארכיון)
↑  Шансон года Что слушали россияне в 2011 году (ארכיון)
אייר סווידן

אייר סווידן (אייר שוודיה, באנגלית: Air Sweden) הייתה חברת תעופה שוודית, בסיסה היה בסטוקהולם והיא הפעילה טיסות שכר. החברה נוסדה בדצמבר 2009 במקום חברת נורדיק איירווייז, שפשטה את הרגל בינואר אותה שנה. בספטמבר 2011 הפסיקה החברה את כל פעילותה.
צי המטוסים

| דגם | מספרם בצי |
| --- | --- |
איירבוס A320: 2
מקדונל דאגלס MD-81: 1
מקדונל דאגלאס MD-82: 1
אונטריו קליפרס

אונטריו קליפרס (באנגלית: Agua Caliente Clippers) היא קבוצת כדורסל מהעיר אונטריו שבקליפורניה, המשחקת בליגת הפיתוח של ה-NBA. הקבוצה הוקמה בשנת 2017 ומסונפת לקבוצת לוס אנג'לס קליפרס מליגת ה-NBA.
היסטוריה

באפריל 2017 פורסם כי לוס אנג'לס קליפרס מעוניינת להקים קבוצת בת בליגת הפיתוח לקראת עונת 2017/2018 באחת משתי ערים – אונטריו או בייקרספילד. כשבועיים לאחר מכן, ב-15 במאי, הודיעו הקליפרס על הקמת קבוצת "אגווה קליינטה קליפרס" אשר תפעל באונטריו ותארח את משחקיה באולם סיטיזנס ביזנס בנק ארנה. כינוי הקבוצה, אגווה קליינטה (בספרדית: "מים חמים"), הוא על שם קבוצת אינדיאנים משבט קאוויה היושבת בפאלם ספרינגס הסמוכה ומפעילה בה אתרי נופש ובתי קזינו.
לקראת עונת הבכורה שלה מינתה הקבוצה את קייסי היל בן ה-34 כמאמנה הראשי. הקליפרס סיימו את העונה עם מאזן ניצחונות שלילי 23–27, אשר הציב אותם במקום החמישי באזור המערבי, ומחוץ לפלייאוף.
עונה לאחר עונה

| עונה | מיקום במזרח | ניצחונות | הפסדים | אחוז הצלחה | פלייאוף |
| --- | --- | --- | --- | --- | --- |
| 2017/2018 | מקום 11 | 23 | 27 | 0.460 | – |
| 2018/2019 | מקום שביעי | 26 | 24 | 0.520 | – |
| סה"כ |  | 49 | 51 | 0.490 |  |
הערות שוליים

↑  LA Clippers looking to add D-League affiliate, באתר הרשמי של ה-NBA,‏ 29 באפריל 2017
↑  L.A. Clippers Purchase NBA Development League Team, באתר הרשמי של ליגת הפיתוח, 15 במאי 2017
↑  Agua Caliente Clippers Find Head Coach in Casey Hill, באתר clipperholics.com,‏ 18 ביולי 2017
| 0 | 1 | 2 | 3 | 4 | 5 |
| --- | --- | --- | --- | --- | --- |
קבוצות ליגת הפיתוח של ה-NBA
| האזור המזרחי | האזור המזרחי | האזור המזרחי | האזור המערבי | האזור המערבי | האזור המערבי |
| אוסיאולה מג'יק | דלאוור בלו קואוטס | מוטור סיטי קרוז | אוסטין ספרס | ממפיס האסל | סן דייגו קליפרס |
| אינדיאנה מאד אנטס | וינדי סיטי בולס | מיין סלטיקס | אוקלהומה סיטי בלו | סאות' ביי לייקרס | סנטה קרוז ווריורס |
| ברמינגהאם סקוואדרון | ויסקונסין הרד | קולג' פארק סקייהוקס | איווה וולבס | סו פולס סקייפורס | קפיטנס דה סיודד דה מקסיקו |
| גרינסבורו סווארם | וסטצ'סטר ניקס | קליבלנד צ'ארג' | ואלי סאנס | סולט לייק סיטי סטארס | ריו גראנדה ואלי וייפרס |
| גרנד ראפידס גולד | לונג איילנד נטס | קפיטל סיטי גו-גו | טקסס לג'נדס | סטוקטון קינגס | ריפ סיטי רמיקס |
| גרנד ראפידס גולד | לונג איילנד נטס | ראפטורס 905 | טקסס לג'נדס | סטוקטון קינגס | ריפ סיטי רמיקס |
איברהים טראורה

איברהים טראורה (בצרפתית: Ibrahim Traoré; נולד ב-14 במרץ 1988) הוא קצין צבא בורקינאי המכהן כנשיא התנועה הפטריוטית לשמירה ושיקום, הכת הצבאית השולטת בבורקינה פאסו, וכנשיא בורקינה פאסו. טראורה מכהן כנשיא מאז ההפיכה הצבאית (אנ') שהנהיג ב-30 בספטמבר 2022, בה הדיחה החונטה את הנשיא הזמני פול-אנרי סנדאוגו דמיבה, שבעצמו הדיח בינואר 2022 את הנשיא רוק מארק כריסטיאן קאבורה.
בגיל 35–36, טראורה הוא הנשיא המכהן הצעיר ביותר בעולם (אנ').
ראשית חייו וקריירה צבאית

טראורה נולד בבונדוקוי בסביבות 1988. לאחר שלמד בבית הספר היסודי בעיר הולדתו הוא למד לימודים תיכוניים בבובו-דיאולסו, שם נודע כ"שקט" ו"מוכשר מאוד". משנת 2006 למד באוניברסיטת ואגאדוגו, שם היה חלק מאגודת הסטודנטים המוסלמים. הוא סיים את האוניברסיטה בהצטיינות. טראורה הצטרף לצבא בורקינה פאסו (אנ') ב-2009, והחל לטפס במהירות בסולם הדרגות. הוא נשלח למרוקו לאימוני נ"מ לפני שהועבר ליחידת חיל רגלים בקאיה.
טראורה, שהועלה לדרגת לוטננט ב-2014, הצטרף ל-MINUSMA (United Nations Multidimensional Integrated Stabilization Mission in Mali), כוח שמירת השלום של האומות המאוחדות במלחמת האזרחים במאלי. בשנת 2018 הוא נמנה עם חיילי MINUSMA ש"הפגינו אומץ" במהלך התקפות מורדים גדולות באזור טימבוקטו. לאחר מכן הוא חזר לבורקינה פאסו, שם סייע בפעולות נגד ההתקוממות הג'יהאדיסטית המתגברת. טראורה נלחם ב"מתקפת אוטפואנו" ב-2019 ובמספר פעולות נגד התקוממות אחרות בצפון המדינה. הוא הועלה לדרגת קפטן בשנת 2020.
עלייה לשלטון

טראורה היה חלק מקבוצת קציני הצבא שתמכה בהפיכה הצבאית נגד הנשיא רוק מארק כריסטיאן קאבורה בינואר 2022 (אנ'), שהעלתה לשלטון את החונטה הצבאית בשם התנועה הפטריוטית לשמירה ושיקום בראשות פול-אנרי סנדאוגו דמיבה. ממרץ 2022 שירת כראש רגימנט ארטילריה בקאיה. דיווחים של אל-ג'זירה, BBC ודי טאגסצייטונג אף טענו כי הוא היה חלק מיחידת הכוחות המיוחדים "קוברה", יחידה למלחמה בטרור שנוסדה ב-2019.
רבים מתומכי ההפיכה בינואר לא היו מרוצים מתפקודו של פול-אנרי סנדאוגו דמיבה, מנהיג החונטה, ומחוסר יכולתו לדכא את המרד הג'יהאדיסטי. מאוחר יותר טען טראורה כי הוא וקצינים אחרים ניסו לגרום לדמיבה "להתמקד מחדש" במרד, אך בסופו של דבר בחרו להפיל אותו מכיוון ש"שאיפותיו הוסטו ממה שיצאנו לעשות". חוסר שביעות הרצון מהמצב היה גבוה ביותר בקרב קצינים צעירים שלחמו נגד המורדים בחזית. בנוסף התעכבו משכורותיהם של חיילי כוח קוברה. ב-30 בספטמבר פתחו טראורה וחבריו בהפיכה, בתמיכת יחידת קוברה, והדיחו את דמיבה. לאחר ההפיכה הכריז על עצמו טראורה כראש החדש של התנועה הפטריוטית לשמירה ושיקום. ב-6 באוקטובר הוא נכנס לתפקיד הנשיא הזמני כ"ראש המדינה והמפקד העליון של הכוחות המזוינים". בדצמבר הבטיח לקיים בחירות דמוקרטיות ביולי 2024.
נשיאות

בינואר 2023 הורתה ממשלתו של טראורה לגרש את הכוחות הצרפתיים שסייעו בלחימה במרד הג'יהאד המקומי,בורקינה פאסו דרשה מצרפת להסיג את כוחותיה הצבאיים מהמדינה, באתר הארץ, 22 בינואר 2023צרפת עוזבת עוד מדינה באפריקה, שכירי החרב של פוטין ייכנסו גם אליה?, באתר ynet, 23 בינואר 2023 ובפברואר אותה שנה הם עזבו את המדינה.אלדד בק, הקרב על אפריקה: צרפת יוצאת - רוסיה נכנסת, באתר ישראל היום, 28 בפברואר 2023 זמן קצר לאחר מכן הביעה ממשלת טראורה תמיכה בפדרציה עם מאלי וגינאה, הנמצאות גם הן תחת משטר צבאי. באפריל הוא הכריז על "גיוס כללי" של האוכלוסייה לתמיכה בצבא, שכן כוחות המורדים הגבירו את קצב התקפותיהם. בחודש שלאחר מכן הטיל טראורה ספק בשיקום הדמוקרטיה במדינה, שתוכנן עם הבחירות ב-2024, וקבע כי לא ניתן יהיה לקיים בחירות אלא אם המורדים ייסוגו והמצב הביטחוני ישתפר.
ב-1 באוגוסט 2023, כמה ימים לאחר ההפיכה הצבאית בניז'ר השכנה, הכריזו בורקינה פאסו ומאלי כי יחשיבו פלישה למדינה בניסיון להחזיר לשלטון את נשיא ניז'ר המודח מוחמד בזום כהכרזת מלחמה נגדן.איומי מלחמה באפריקה: מבצע למילוט אירופים מניז'ר, בצל ההפיכה ורמיזות ל"קשר רוסי", באתר ynet, 1 באוגוסט 2023
נשיאות > קשרים לכאורה עם רוסיה

לפי רויטרס והניו יורק טיימס נחשד טראורה בקשר עם ארגון שכירי החרב הרוסי קבוצת וגנר, לאחר שהביע דעות אנטי-נאו-קולוניאליסטיות, אנטי-צרפתיות ופרו-רוסיות. עם כניסתו של טראורה לוואגאדוגו, בירת המדינה, הריעו תומכיו והניפו דגלי רוסיה. ממשלת גאנה טענה כי טראורה החלה לשתף פעולה עם קבוצת וגנר בעקבות ההפיכה, וגייס את שכירי החרב נגד המורדים הג'יהאדיסטים, אך טראורה הכחיש זאת. ב-29 ביולי 2023, לאחר פסגת רוסיה–אפריקה בסנקט פטרבורג, אמר טראורה כי תושבי ארצו תומכים ברוסיה, והודיע כי התקבלה החלטה לפתוח מחדש את השגרירות הרוסית במדינה, שנסגרה ב-1992.